OpenLLM-France/wikimedia huggingface dataset:
# Jimboïta

La jimboïta és un mineral de la classe dels borats. Rep el seu nom del professor Kotora Jimbo, el fundador de l'Institut de Mineralogia de la Universitat de Tòquio.

## Característiques

La jimboïta és un borat de fórmula química Mn2+ 3(BO₃)₂. A més dels elements de la seva fórmula, pot contenir impureses de magnesi de manera habitual. Va ser aprovada com a espècie vàlida per l'Associació Mineralògica Internacional l'any 1963. Cristal·litza en el sistema ortoròmbic. Es troba en forma de cristalls aplanats anèdrics, de fins a 5 mm, o granular. La seva duresa a l'escala de Mohs és 5,5.
Segons la classificació de Nickel-Strunz, la jimboïta pertany a «06.AA - Monoborats, BO₃, sense anions addicionals; 1(D).» juntament amb els següents minerals: sassolita, nordenskiöldina, tusionita, kotoïta i takedaïta.

## Formació i jaciments

Probablement formada per reaccions metasomàtiques entre solucions hidrotermals que contenen bor, i rodocrosita en dipòsits en bandes de manganès. Sol trobar-se associada a altres minerals com: rodocrosita, tefroïta, galaxita, jacobsita, alabandita, galena, pirrotina i calcopirita. Va ser descoberta l'any 1963 a la mina Kaso, a la ciutat de Kanuma (Tochigi, Honshū, Japó). També ha estat descrita a altres dues mines japoneses: la mina Fuji, a Wakasa-cho, i a la mina Ritoh, a Midori, ambdues a l'illa de Honshū.

## Referències

* ↑ «Jimboite» (en anglès). Mindat. [Consulta: 2 juny 2016].
* 1 2 «Jimboite» (en anglès). Handbook of Mineralogy. [Consulta: 2 juny 2016].
# Jimena Alonso

Jimena Alonso (Sant Sebastià, 1937 - Madrid, 18 de setembre de 2021) fou una activista i pensadora feminista, i professora d'àrab a la Universitat Complutense de Madrid. Fou també una de les fundadores de la Librería de Mujeres de Madrid, de la qual fou encarregada des de la seva obertura el 1978 fins al 1981.
En un article autobiogràfic, Alonso diu que nasqué a Donòstia l'agost de 1937, quan la seva mare i el seu pare hi eren de pas, camí de França. El viatge quedà interromput quan el pare fou detingut sota l'acusació d'haver organitzat el Partit Comunista de Valladolid —acusació que segons Jimena Alonso era falsa.
Milità al Frente de Liberación de la Mujer (FLM) i el 1977 fundà juntament amb Fini Rubio la col·lecció de llibres Tribuna Feminista, la primera col·lecció dedicada a l'assaig feminista a Espanya, a l'editorial Debate.
Durant les dècades de 1970 i 1980 publicà amb Tribuna Feminista les principals veus del pensament feminista del moment com Isadora Duncan, Vera Figner o Susan Sontag, a més de traduir i publicar obres clàssiques de Mary Wollstonecraft, Anaïs Nin o Rosa Luxemburg.
En els seus anys de militància, defensà també posicions entorn de la defensa de l'autodeterminació d'Euskadi, compromís que li costà una acusació de suposada pertinença a banda armada i entrar a presó el 1983 amb una condemna de set anys. La seva filla Alda també fou detinguda.
Alonso presidí l'Asociación de Mujeres Universitarias.

## Referències

* ↑ «Muere a los 84 años Jimena Alonso, cuya trayectoria feminista». Público, 22-09-2021 [Consulta: 22 setembre 2021].
* 1 2 «Jimena Alonso. Militante feminista y revolucionaria». Traficantes de Sueños [Consulta: 22 setembre 2021].
* ↑ Alonso Matthias, Jimena. «El asociacionismo feminista y la lucha política contra la dictadura». A: Varela, Julia; Parra, Pilar: Val Cubero, Alejandra. Memorias para hacer camino (en castellà). San Sebastián de los Reyes: Ed. Morata, 2014. ISBN 978-84-7112-827-0 [Consulta: 22 setembre 2021].
* ↑ País, El «Jimena Alonso niega su relación con ETAm» (en castellà). El País [Madrid], 07-11-1981. ISSN: 1134-6582 [Consulta: 22 setembre 2021].
* ↑ «Lo de mujeres universitarias se ha quedado estrecho… (Entrevista a Jimena Alonso)» (en castellà). Informaciones, 27-02-1973. [Consulta: 22 setembre 2021].
# Jimmy Michael

James "Jimmy" Michael (Aberaman, 18 d'agost de 1877 - 21 de novembre de 1904) va ser un ciclista gal·lès, que va córrer al pas del segle xix i al segle xx. Fou professional de 1895 fins al 1904, any de la seva mort quan viatjava amb transatlàntic «La Savoie».
Fou el primer guanyador en categoria professional del Campionat del món de mig fons darrere motocicleta

## Palmarès

* 1895
** Campió del món de mig fons
* 1902
** 3r al Campionat d'Europa de Mig fons

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Jerzy Mniszech

Jerzy Mniszech (circa 1548 - 1613) fou un noble de la Confederació de Polònia i Lituània, membre de la família Mniszchowie. Fou nomenat Krajczy koronny el 1574, castellà de Radom el 1583, voivoda del Voivodat de Sandomierz el 1590, stàrost de Lviv el 1593 i stàrost de Sambor, Sokal, Sanock i Rogatin.

## Biografia

Fou el pare de Marina Mniszech (1588-1614). És conegut per la intromissió en el Període Tumultuós al Gran Ducat de Moscou, atès que casà la seva filla amb Demetri I el Fals i després amb Demetri II el Fals.
Tingué d'altres fills. La seva filla Urszula Mniszech, nascuda el 1603, es casà amb el príncep Konstanty Wisniowiecki, voivoda de Rússia (1564-1641). Anna Mniszech es casà amb Piotr Szyszkowski, castellà de Wojno. Eufrozyna Mniszech es casà amb Hermolaus Jordan. Mikołaj Mniszech amb Zofia ks. Hołowczyńska. Stefan Jan Mniszech arribà a ser stàrost de Sanok. Franciszek Bernard Mniszech fou castellà de Sadeck el 1638, stàrost sanocki i szczyrzycki, es casà amb Bàrbara de Żmigrodu Stadnicka.
# Jerzy Passendorfer

Jerzy Passendorfer (Vilnius, 8 d'abril de 1923 – Skolimów, vora Varsòvia 20 de febrer de 2003) va ser un director de cinema polonès, especialitzat en pel·lícules sobre l'ocupació de Polònia pels nazis durant la Segona Guerra Mundial, i membre del parlament.
Passendorfer es va graduar a l'Escola de Cinema i Televisió de l'Acadèmia d'Arts Escèniques a Praga en 1951, i va passar a convertir-se en el màxim exponent del gènere popular "combatent nacional" als anys seixanta. A més de moltes pel·lícules, va dirigir la popular serial de televisió Janosik.
Passendorfer va servir a la Sejm, la cambra baixa del parlament polonès, de 1993 a 1997 a la llista Aliança de l'Esquerra Democràtica.

## Filmografia

* Skarb kapitana Martensa (1957)
* Zamach (1959)
* Sygnały (1959)
* Powrót (1960)
* Wyrok (1961)
* Zerwany most (1962)
* Skąpani w ogniu (1963)
* Barwy walki (1964)
* Niedziela sprawiedliwości (1965)
* Mocne uderzenie (1966)
* Kierunek Berlin (1968)
* Dzień oczyszczenia (1969)
* Ostatnie dni (1969)
* Akcja Brutus (1970)
* Zabijcie czarną owcę (1971)
* Janosik (sèrie de televisió) (1973)
* Janosik (1974)
* ZZwycięstwo (1974)
* Mewy (1986)

## Referències

* ↑ Jerzy Passendorfer a IMDb
* ↑ «Zmarł Jerzy Passendorfer». Gazeta Wyborcza, 22-02-2003 [Consulta: 14 març 2010].
* ↑ Kuszewski, Stanisław. Contemporary Polish film. Interpress, 1978, p. 11. OCLC 6041011.
* ↑ «Batalistyczne superprodukcje z czasów PRL-u w Kino Polska». Stopklatka, 02-03-2010 [Consulta: 14 març 2010]. Arxivat 21 de juliol 2011 a Wayback Machine. «Còpia arxivada». Arxivat de l'original el 2011-07-21. [Consulta: 3 novembre 2019].
* ↑ «Zmarł reżyser filmów wojennych i "Janosika"». Onet, 21-02-2003. Arxivat 9 de juliol 2012 at Archive.is «Còpia arxivada». Arxivat de l'original el 2012-07-09. [Consulta: 3 novembre 2019].
* ↑ «Jerzy Passendorfer». The Independent, 27-05-2003 [Consulta: 10 febrer 2017]. «Còpia arxivada». Arxivat de l'original el 2017-02-11. [Consulta: 7 agost 2021].
* ↑ «Poseł Jerzy Passendorfer». Archiwum Danych o Posłach. Kancelaria Sejmu. [Consulta: 14 març 2010].
# Jackie Cox (drag queen)

Darius Rose, més conegut pel seu nom artístic Jackie Coix, (nascut el 10 d'abril de 1985) és un drag queen canadenc amb seu a la ciutat de Nova York, conegut per competir en la dotzena temporada de RuPaul's Drag Race, on va quedar en el cinquè lloc de la competència.

## Primers anys

Rose va néixer a Halifax, Nova Escòcia, sent fill de pare canadenc i mare iraniana. Va assistir a l'Escola de Teatre, Cinema i Televisió de UCLA per a estudiar teatre i, en graduar-se amb la seva Llicenciatura en Arts, es va mudar a Nova York amb l'objectiu de fer teatre professionalment.
Jackie Cox va ser anunciada com a membre de l'elenc de la temporada 12 de RuPaul's Drag Race el 23 de gener de 2020. És el segon concursant canadenc en la versió estatunidenca del programa i l'intèrpret de major edat en la temporada 12. Jackie es va convertir en el primer concursant en la història de Drag Race a vestir-se amb un abillament d'inspiració musulmana en l'episodi 9 del programa, que tenia un tema patriòtic de "barres i estrelles". Portava un caftán de ratlles vermelles amb un hijab blau delineat amb 50 estrelles platejades. El jutge convidat Jeff Goldblum va ser criticat posteriorment pels seus comentaris sobre l'abillament amb hijab de Jackie, quan va preguntar: "Hi ha alguna cosa en aquesta religió que sigui anti-homosexualitat i anti-dona? Això complica l'assumpte?" pel que ha estat àmpliament criticat. En el mateix episodi, encara que Jackie va ser elogiada per les seves eleccions, es va trobar entre les dues últimes per primera vegada en la temporada i va haver de fer un lip sync contra Widow Von’Du amb la cançó "Firework"de Katy Perry. Jackie va guanyar i Von’Du va ser eliminat.

## Discografia

| Any | Cançó | Ref. |
| 2020 | "You Wish!" | |

## Referències

* ↑ "Jackie Cox: Twitter"
* ↑ Rosky, Nicole. «Interview: Jackie Cox Reveals How Her Theatre Past Led to Her Drag Present» (en anglès). BroadwayWorld.com. [Consulta: 19 juny 2022].
* ↑ «See the "RuPaul's Drag Race" Season 12 Queens Competing to Take Home the Crown» (en anglès americà). Oprah Daily, 23-01-2020. [Consulta: 19 juny 2022].
* ↑ «‘RuPaul’s Drag Race’ reveals season 12’s new queens» (en anglès). NBC News. [Consulta: 19 juny 2022].
* ↑ «Here's how old all the RuPaul's Drag Race season 12 queens are» (en anglès britànic). UK, 22-04-2020. [Consulta: 19 juny 2022].
* 1 2 «Jeff Goldblum receives backlash for Islam comments on RuPaul's Drag Race» (en castellà). Independent Español. [Consulta: 19 juny 2022].
* ↑ «Jeff Goldblum Under Fire For Islam Comments Made On ‘RuPaul’s Drag Race’» (en anglès americà). Decider, 26-04-2020. [Consulta: 19 juny 2022].
* 1 2 Curto, Justin. «I’m Sorry, Jeff Goldblum Said What About Islam on Drag Race?» (en anglès americà). Vulture, 27-04-2020. [Consulta: 19 juny 2022].
* ↑ McCallion, Paul. «RuPaul’s Drag Race Recap: Patriot Games» (en anglès americà). Vulture, 24-04-2020. [Consulta: 19 juny 2022].
* ↑ «You Wish! - Single by Jackie Cox». [Consulta: 20 juny 2022].
# Joan Ventosa

Joan Ventosa és el nom dels següents personatges:
* Joan Ventosa i Calvell (1879-1959), polític i economista.
* Joan Ventosa i Roig (1883-1961), pedagog i polític.
* Refugi Joan Ventosa i Calvell, refugi de muntanya dins el municipi de la Vall de Boí.
# Joarilla de las Matas

Joarilla de las Matas és un municipi de la província de Lleó a la comunitat autònoma de Castella i Lleó. Forma part de la comarca de Sahagún.

## Demografia

Evolució demogràfica :
| 1991 | 1996 | 2001 | 2004 |
| 509 | 475 | 422 | 410 |
# Joaquín Álvarez Quintero

Joaquín Álvarez Quintero (Utrera, 1873 - Madrid, 1944) fou un escriptor espanyol.
Va escriure nombrosos sainets, comèdies i drames, en una col·laboració tan estreta amb el seu germà Serafín que després de la mort d'aquest va continuar signant les seves obres amb el nom de tots dos. En la seva època, les obres dels germans Alvarez Quintero van gaudir d'una popularitat només superada per la de Jacinto Benavente.
Ramon Casas li va fer un retrat, avui conservat al Museu Nacional d'Art de Catalunya.

## Referències

* ↑ Signat R. Casas a Tangle inferior dret. No datat. MNAC/GDG 27582.

## Bibliografia

* Mendoza, Cristina. Ramon Casas, Retrats al carbó. Sabadell: Editorial AUSA, 1995, p. 282pp. (catàleg). ISBN : 84-8043-009-5.
# Jacobina (Bahia)

Jacobina és un municipi brasiler de l'estat de Bahia. És localitzat en la latitud 11º 10' 50" sud i a una longitud 40º 31' 06" oest. Seva població és estimat en 80.635 habitants d'acord amb el IBGE (2020).
El municipi fou fundat en el segle xviii i és famosa per la àrea del municipi té les seves riqueses naturals, ja que es troba al nord de la Chapada Diamantina.

## Referències

* ↑ «Jacobina (BA) | Cidades e Estados | IBGE». [Consulta: 10 febrer 2021].
# Jagir

Un jagir /jaguir/ és una terra concedida per l'Imperi Mogol i altres governs nadius de l'Índia abans de la independència, generalment com a recompensa per serveis i també com a donació gratuïta envers fidels, rebent a canvi serveis militars pel senyor, i algunes vegades d'impostos i productes. Els ostentadors d'aquestes terres s'anomenaren jagirdars.

## Vegeu també

* Mansabdar
* Zamindar
* Deshmukh
* Thikana
* Feudalisme
* Chowdhury
* Jagir (comarca)

## Referències

* ↑ «jagirdar system | History & Facts» (en anglès). [Consulta: 3 març 2019].
# John Ruane

John Ruane (nascut el 1952) és un director de cinema australià.

## Filmografia selecta

* Queensland (1976)
* Coming of Age (1984) - cinematographer
* Hanging Together (1985) (Telefilm)
* Feathers (1987)
* Death in Brunswick (1991)
* L'ull del cel (1994)
* Dead Letter Office (1998)
* The Love of Lionel's Life (2000) (Telefilm)

## Referències

* ↑ Andrew Pike and Ross Cooper, Australian Film 1900–1977: A Guide to Feature Film Production, Melbourne: Oxford University Press, 1998, p 302
* ↑ "Interview with John Ruane", Signet, 22 August 1995 accessed 20 November 2012
# Jonas Govaerts

Jonas Govaerts (Anvers, 21 de juny de 1980) és un director de cinema, guionista i músic belga.

## Biografia

Jonas Govaerts va ser guitarrista de la banda de heavy metal d'Anvers The Hickey Underworld del 2006 al 2014, però va haver de renunciar a causa d'un trastorn auditiu crònic. Va ser substituït a The Hickey Underworld per Tim Vanhamel, entre d'altres. La banda es va dissoldre temporalment més tard, però va començar una segona vida el 2022, amb Jonas Govaerts tornant a ocupar el seu lloc com a guitarrista.
El 2004 va produir el seu primer curtmetratge Mobius en el gènere terror, després del qual van seguir diversos curtmetratges premiats. El 2009 i el 2010, va escriure i dirigir SUPER8 i MONSTER! de la sèrie de televisió. El 2014 va estrenar la seva pel·lícula debut, la primera pel·lícula de terror flamenca Welp, que es va estrenar al Festival Internacional de Cinema de Toronto. El 2022 va dirigir el seu segon llargmetratge, la comèdia d'acció H4Z4RD, protagonitzada per DJ Dimitri Vegas.

## Filmografia
### Llargmetratges

* Welp (2014)
* H4Z4RD (2022)

### Curtmetratges

* Mobius (2004)
* Forever (2005)
* Of Cats & Women (2007)
* Abused (2008)
* Transfer (2021)

### Sèries de televisió

* SUPER8 (2008)
* MONSTER! (2009)
* Tabula rasa (2017)
* F*** You Very, Very Much (2021)

## Premis i nominacions

| Any | Premi | Categoria | Nominat | Resultat |
| 2005 | Festival Internacional de Curtmetratges de Lovaina | Millor debut | Forever | Guanyador |
| 2006 | Premis Joseph Plateau | Millor curtmetratge belga | Forever | Guanyador |
| 2008 | XLI Festival Internacional de Cinema Fantàstic de Catalunya | Méliès d'Or | Of Cats & Women | Guanyador |
| 2014 | XLVII Festival Internacional de Cinema Fantàstic de Catalunya | Millor direcció | Welp | Guanyador |

## Referències

* ↑ ‘Als wij ergens samen zijn, is het meestal geen feest’ Humo, 28 d'agost de 2023
* ↑ In quarantaine met… Jonas Govaerts!, cinevox.be
* ↑ Palmarés del Festival Internacional de cinema de Catalunya, Sitges 2008, espinof.com
* ↑ Palmarès de Sitges 2014 a Fotogramas
# John Bartram

John Bartram (Darby, Pennsilvània, 23 de març de 1699 - Filadèlfia, 22 de setembre de 1777) va ser un botànic dels Estats Units quan encara eren una colònia anglesa. Carl von Linné digué que ell era el "botànic més gran del Món."
Bartram era quàquer. No tenia formació més enllà de l'escola primària. La seva afecció per la botànica la va convertir també en un negoci. El 1743 visità les ribes del llac Ontario i escriví una obra sobre això: Observations on the Inhabitants, Climate, Soil, Rivers, Productions, Animals, and other Matters Worthy of Notice, made by Mr. John Bartram in his Travels from Pennsylvania to Onondaga, Oswego, and the Lake Ontario, in Canada (Londres, 1751). També visità Florida i el riu Ohio.
Bartram va ser un dels primers practicants de les teoris de Linnaeus a Amèrica del Nord. Els seus espècimens de plantes varen ser portats a Linnaeus, Dillenius i Gronovius, i ajudà Pehr Kalm a recollir plantes de 1748-1750.
John Bartram High School de Philadelphia rep aquest nom en honor seu.
Signatura com a botànic:Bartram

## Referències

* ↑ John Bartram of Pennsylvania Arxivat 2011-09-11 a Wayback Machine. at freepages.family.rootsweb.ancestry.com
* ↑ Duyker, Edward, Nature's Argonaut. Daniel Solander 1733-1782, The Miegunyah Press, Melbourne, 1988, p66
* Bell, Whitfield J. Bell, Jr., Patriort Improvers: Biographical Sketches of Members of the American Philosophical Society, vol. 1, 1743-1768. (Philadelphia: APS, 1997), "John Bartram (1699–1777), p. 48-62.
* Berkeley, Edmund and Dorothy Smith Berkeley, The Life and Travels of John Bartram: From Lake Ontario to the River St. John. (Tallahassee: University Presses of Florida, 1982).
* Berkeley, Edmund and Dorothy Smith Berkeley, eds., The Correspondence of John Bartram 1734-1777. (Gainesville: University Press of Florida, 1992).
* Plantilla:BBKL
* Darlington, William, ed., Memorials of John Bartram and Humphry Marshall. (Philadelphia: Lindsay & Blakiston, 1849).
* Hobbs, Christopher «The medical botany of John Bartram.». Pharmacy in history, p. 181–9.
* Hoffmann, Nancy E. and John C. Van Horne, eds., America’s Curious Botanist: A Tercentennial Reappraisal of John Bartram 1699-1777. Memoirs of the American Philosophical Society, vol. 243. (Philadelphia: APS, 2004).
* Isely, Duane, One hundred and one botanists (Iowa State University Press, 1994), pp. 80–81.
* O’Neill, Jean and Elizabeth P. McLean, Peter Collinson and the Eighteenth-Century Natural History Exchange. Memoirs of the American Philosophical Society, vol. 264. (Philadelphia: APS, 2008).
* Wulf, Andrea, The Brother Gardeners: Botany, Empire and the Birth of an Obsession. (London: William Heinemann, 2008).

## Enllaços externs

* The Memorable Bartrams. Arxivat 2007-05-16 a Wayback Machine.
* John Bartram's house and garden.
* John Bartram biographical information Arxivat 2006-02-17 a Wayback Machine.
* Small biography of Bartram Arxivat 2006-02-16 a Wayback Machine.
* The Bartram Family Papers Arxivat 2011-03-29 a Wayback Machine., including correspondence, journey observations, illustrations and his pharmacopoeia, are available for research use at the Historical Society of Pennsylvania.
# Jaume Joan de Berga i de Sales

Jaume Joan de Berga i de Sales (Mallorca, segle xvi-1619), fou un jurista i advocat de la Reial Audiència de Mallorca.
Doctor en ambdós drets, fou jutge del Pariatge i oïdor de la Reial Audiència. El seu assassinat, el 24 de maig de 1619, provocà el procés judicial més important de tota la història mallorquina. Encara ara és viva la dita popular: «Què en som jo, de la mort d'en Berga» una exclamació per manifestar la innocència o no intervenció en un assumpte del qual es parla.
Com a jutge es mostrà inflexible amb els bàndols de Canamunt i Canavall. Empresonà diferents nobles que li juraren odi etern. Quan, el 1618, els comissaris reials atacaren la Colla de Selva va fer empresonar i executar part dels bandolers. Va ser aleshores quan el Capellà Boda jurà venjar-se d'ell. Finalment l'executor de Jaume Joan de Berga fou el bandoler Antoni Gibert Treufoc que li tirà una arcabussada. Gibert fou capturat prop de Bellver i executat. També fou executat Jeroni Pau de la Cavalleria, que ajudà el bandoler en l'assassinat. En canvi el Capellà Boda va fugir de Mallorca, amb les galeres de Malta, i la seva pista es va perdre a Itàlia.

## Vegeu també

* Bandolerisme a Mallorca

## Referències

* ↑ Prohens Perelló, Bartomeu; Majoral, Biel. La mort d'en Berga: Mallorca, 1619. Palma: Moll, 2000. ISBN 978-84-273-2159-5.
* ↑ «Que en sé jo, de la mort d'en Berga?». Softcatalà. [Consulta: 17 novembre 2023].
* ↑ Martí, Tomeu «Què en som jo, de la detenció de Berga?». dBalears, 05-11-2016.
* ↑ «Berga i de Sales, Jaume Joan». A: Dolç i Dolç, Miquel (coord.). Gran Enciclopèdia de Mallorca. Volum 2. Palma: Promomallorca, p. 95-96. ISBN 84-8661702-2.
# Jaume Janer

Jaume Janer (Terrassa, 20 de maig de 1900 - Terrassa, 3 d'octubre de 1941) va ser un ciclista català que va córrer entre 1919 i 1926. Durant la seva carrera esportiva aconseguí 7 victòries, entre ells dos campionats d'Espanya de ciclisme en ruta i quatre etapes de la Volta a Catalunya.
Fou el primer ciclista català en participar en el Tour de França, en l'edició de 1920. El 1924 també fou el primer català a finalitzar-lo, en 30a posició, a més de 15 hores del vencedor final, l'italià Ottavio Bottechia.

## Palmarès

* 1919
** Campió d'Espanya de ciclisme en ruta
* 1923
** Campió d'Espanya de ciclisme en ruta
* 1924
** 1r a la Vuelta al Puerto de Vitoria
** Vencedor d'una etapa de la Volta Ciclista a Catalunya
* 1925
** Vencedor de 3 etapes de la Volta Ciclista a Catalunya i 2n a la classificació general
** 1r al Campionat de Barcelona

## Resultats al Tour de França

* 1920. Abandona (5a etapa)
* 1921. Abandona (11a etapa)
* 1924. 30è de la classificació general

## Referències

* ↑ «JANER Jaime». [Consulta: 3 desembre 2022].
* ↑ Archives, Cycling. «Jaime Janer» (en anglès). [Consulta: 3 desembre 2022].
* ↑ «Jaume Janer, el colonizador» (en castellà), 10-07-2021. [Consulta: 3 desembre 2022].

## Enllaços externs

* Fitxa de Jaume Janer a sitiodeciclismo.net
* Fitxa de Jaume Janer a Grandes del Ciclismo Arxivat 2009-12-25 a Wayback Machine.
* Resultats de Jaume Janer al Tour de França
# Joan Bialet i Massé

Joan Bialet i Massé (Argentona, 19 de juny Arxivat 2022-08-10 a Wayback Machine. de 1846 - Buenos Aires, 22 d'abril de 1907) fou un metge, advocat, agrònom i enginyer català. Fou l'artífex del primer gran dic-embassament d'Amèrica Llatina. El 1884 va promoure la Llei 1.420 de l'Argentina, per la qual, i per primer cop al món, l'ensenyament primari era públic, gratuït, mixt, neutral i laic, dels 6 als 14 anys.

## Referències

* ↑ http://www.forbox.com/juanbialetmasse/LibroWeb/Bialet-T1-T2CastejonLlacuna.htm
* ↑ L'econòmic. Setmanari d'informació i anàlisi sobre l'empresa. 17 al 23 de juliol 2010
* ↑ «Joan Bialet i Massé». Gran Enciclopèdia Catalana. Barcelona: Grup Enciclopèdia Catalana.
* ↑ http://www.bialetmasse.gov.ar/archivos/biograf.htm Arxivat 2010-08-15 a Wayback Machine.

## Enllaços externs

* Biografia a bialetmasse.com
# Joplin (cràter)

Joplin és un cràter d'impacte en el planeta Mercuri de 139 km de diàmetre. Porta el nom del compositor estatunidenc Scott Joplin (1868–1917), i el seu nom va ser aprovat per la Unió Astronòmica Internacional el 2012.

## Referències

* ↑ «Joplin». Gazetteer of Planetary Nomenclature. United States Geological Survey, 11-10-2016. [Consulta: 9 juny 2017].

## Vegeu també

* Llista de cràters de Mercuri
# John Naber

John Phillips Naber (Evanston, Estats Units, 1956) és un nedador nord-americà, ja retirat, guanyador de cinc medalles olímpiques.

## Biografia

Va néixer el 20 de gener de 1956 a la ciutat d'Evanston, població situada a l'estat d'Illinois.

## Carrera esportiva

Especialista en la modalitat d'esquena i crol, va participar als 20 anys en els Jocs Olímpics d'Estiu de 1976 realitzats a Mont-real (Canadà), on va aconseguir guanyar la medalla d'or en les proves dels 100 m. esquena, 200 m. esquena, relleus 4x200 metres lliures i relleus 4x100 metres estils, on va establir sengles rècords del món amb un temps de 55.49 segons, 1:59.19 minuts, 7:23.22 minuts i 3:42.22 minuts respectivament. Així mateix va aconseguir guanyar la medalla de plata en la prova dels 200 metres lliures.
Al llarg de la seva carrera guanyà, únicament, una medalla de bronze al Campionat del Món de natació.